Lav et referat af nedenstående tekst:

Tekst:
To mænd er i forbindelse med knivstikkeriet på Ved Stranden i Aalborg fredag morgen blevet varetægtsfængslet efter et grundlovsforhør. En tredje person, der også var anholdt i sagen, er blevet løsladt, lyder det fra anklager Morten Sønderby. Af hensyn til efterforskningen blev dørene ved grundlovsforhøret lukket, fortæller Morten Sønderby, der af samme grund er meget fåmælt om detaljer i sagen. Intens efterforskning Politiet har, siden anmeldelsen ved 04.30-tiden fredag, efterforsket sagen intensivt. Det var to mænd på henholdsvis 27 og 20 år, der blev stukket med kniv og fundet nær Hotel Radisson i nærheden af Jomfru Ane Gade. To mænd blev hurtigt anholdt i det sydlige Aalborg, mens en tredje blev anholdt fredag eftermiddag. Ifølge politiets  oplysninger fredag er en af de to mænd i kritisk tilstand. Lørdag ønsker hverken politiets vagtchef eller anklager Morten Sønderby at oplyse om mandens tilstand. De to fængslede mænd accepterede rettens kendelse, fortæller Morten Sønderby. Mændene skal sidde varetægtsfængslet indtil 9. december.

Referat:
Retten i Aalborg valgte lørdag formiddag at varetægtsfængsle to mænd efter knivstikkeriet fredag morgen i Aalborg.